ཁ༡རླུང་ཤས་ཅན་གྱི་བཅུད་ལེན་བསྟན་པ།ལྷ་མིན་ཁྲག་སྟེ་སྒོག་སྐྱ་ནི་བཅུད་ལེན་གྱི་སྨན་མཆོག་ཡིན་པས་ཕྱིའི་ཤུན་པ་ཕྲལ་ལན་ནང་གི་སྙིང་པོ་དེ་ཆང་བཟང་པོའི་ནང་དུ་སྦངས་ཕྱིར་ནངས་པར་ཁུ་བ་བཙགས་པའི་དྭངས་མ་དེ་འཇུ་ཚོད་རན་ཙམ་རེ་བསྟེན་པར་བྱ།དེའི་རྗེས་སུ་འོ་མ་དང་ཞུན་མར།སྐམ་ས་ཡི་ཤ་ཁུ།ལུག་དང་འབྲི་སོགས་ཀྱི་ཤ་ཁུ་ནད་ཁམས་དང་གང་འཕྲོད་བསྐོལ་ལ་བླུད་དགོས་སོ།།ཡང་ན་སྒོ་སྐྱ་ལེགས་པར་བཏུས་པ་ཆུར་འཚོས་པར་བཙོས་པ་སྙིགས་མ་དོར་བའི་དྭངས་མ་ཞུན་མར་དང་སྦྱར་བའི་ལྡེ་གུ་དེ་ནས་གཙང་མར་བཀྲུས་པ་སྣོད་དུ་བླུག་པའི་ནང་ཞག་བདུན་ཕྲག་གསུམ་གྱི་བར་དུ་བཞག་པའི་རྗེས་ཞག་ཅི་ཙམ་རན་པར་བསྟེན་པར་བྱ།དེས་ནི་རླུང་ཤས་ཆེ་བའི་མི་ལ་རླུང་གནོན་པ་དང་།བཅུད་ལེན་མ་བསྟེན་པའི་རྒས་ནད་དག་ལས་རྣམ་པར་གྲོལ་ཞིང་བཅུད་ལེན་བསྟེན་རྗེས་ཚེ་རིང་དུ་འཕེལ་ཞིང་ན་ཚོད་གང་བབས་ལྟར་ཡུན་དུ་གནས་པ་དང་།ན་ཚོད་དར་བབས་ཀྱི་ཉམས་མདངས་རིང་དུ་འཇོག་པས་ན་རྒྱུན་དུ་བཅུད་ལེན་བསྟེན་དགོས་པར་བྱའོ།།